nibzard/narodne-novine-full-text-markdown huggingface dataset:
## Dodatak II. Kolektivnom ugovoru za radnike u Odašiljačima i vezama sklopljenog 5. studenoga 2007. go­dine

### NN 106/2011 (16.9.2011.), Dodatak II. Kolektivnom ugovoru za radnike u Odašiljačima i vezama sklopljenog 5. studenoga 2007. go­dine

KOLEKTIVNI UGOVORI

2130

Na temelju članka 99. Kolektivnog ugovora od 5. studenog 2007. godine Uprava trgovačkog društva Odašiljači i veze d.o.o. kojeg zastupa predsjednik Uprave Denis Nikola Kulišić (u daljnjem tekstu: Poslodavac) i Sindikat radnika Odašiljača i veza kojeg zastupa predsjednik Mario Ribarić (u daljnjem tekstu Sindikat) zaključili su u Zagrebu 1. rujna 2011. godine

DODATAK II.

KOLEKTIVNOM UGOVORU ZA RADNIKE U ODAŠILJAČIMA I VEZAMA SKLOPLJENOG 5. STUDENOG 2007. GODINE

Članak 1.

Utvrđuje se da je između Uprave trgovačkog društva Odašiljači i veze d.o.o. i Sindikata radnika Odašiljača i veza 5. studenog 2007. godine sklopljen Kolektivni ugovor za radnike u Odašiljačima i vezama (»Narodne novine« broj 31/08), a da je 9. studenog 2009. godine između ugovornih strana sklopljen Dodatak I. Kolektivnom ugovoru za radnike u Odašiljačima i vezama (»Narodne novine« broj 148/09).

Članak 2.

Članak 45. Kolektivnog ugovora mijenja se na način da se godišnja nagrada radnicima za 2009. i 2010. isplati ravnomjerno svim radnicima, i to u visini od 60% prosječne neto plaće Društva koja je isplaćena protekle godine po radniku na osnovi redovnog rada.

Članak 3.

Sve ostale odredbe Kolektivnog ugovora ostaju neizmijenjene i dalje na snazi.

Članak 4.

Ovaj Dodatak II. Kolektivnom ugovoru za radnike u Odašiljačima i vezama registrirat će se u Ministarstvu gospodarstva, rada i poduzetništva Republike Hrvatske te će biti javno objavljen u skladu s odredbama Zakona o radu.

|  |  |
| --- | --- |
| ZA SINDIKAT  Mario Ribarić, v. r. | ZA POSLODAVCA  Denis Nikola Kulišić, v. r. |

Izmjene i dopune, NN 106/2011-2130
## Odluka o izmjeni i dopunama Odluke o Uredu predsjednika Republike Hrvatske

### NN 107/2011 (19.9.2011.), Odluka o izmjeni i dopunama Odluke o Uredu predsjednika Republike Hrvatske

PREDSJEDNIK REPUBLIKE HRVATSKE

2131

Na temelju odredbe članka 107. stavka 2. Ustava Republike Hrvatske (»Narodne novine«, broj 85/10 – pročišćeni tekst), donosim

ODLUKU

O IZMJENI I DOPUNAMA ODLUKE O UREDU PREDSJEDNIKA REPUBLIKE HRVATSKE

Članak 1.

U Odluci o Uredu predsjednika Republike Hrvatske (»Narodne novine«, broj 80/00, 06/04, 54/05 i 30/10) u članku 4. stavak 1. mijenja se i glasi:

»Za obnašanje savjetodavnih poslova iz članka 2. ove Odluke, Predsjednik Republike imenuje i razrješava savjetnike Predsjednika Republike, izaslanike Predsjednika Republike, zamjenike i pomoćnike savjetnika Predsjednika Republike.«

U stavku 2. ispred riječi: »zamjenici« dodaju se riječi: »izaslanici Predsjednika Republike«.

U stavku 3. iza riječi: »Savjetnici« dodaju se riječi: »i izaslanici«.

Članak 2.

Ova Odluka stupa na snagu osmoga dana od dana objave u »Narodnim novinama«.

Klasa: 020-01/11-01/01

Urbroj: 71-05-03/1-11-1

Zagreb, 13. rujna 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 107/2011-2131
## Odluka o razrješenju pomoćnice savjetnika predsjednika Republike Hrvatske za vanjsku politiku

### NN 107/2011 (19.9.2011.), Odluka o razrješenju pomoćnice savjetnika predsjednika Republike Hrvatske za vanjsku politiku

PREDSJEDNIK REPUBLIKE HRVATSKE

2132

Na temelju odredbe članka 107. Ustava Republike Hrvatske (»Narodne novine«, broj 85/10 – pročišćeni tekst), članka 4. stavka 1. Odluke o Uredu predsjednika Republike Hrvatske (»Narodne novine«, broj 80/00, 06/04, 54/05 i 30/10) te članka 5. stavka 2. Pravilnika o unutarnjem redu Ureda predsjednika Republike Hrvatske, donosim

ODLUKU

O RAZRJEŠENJU POMOĆNICE SAVJETNIKA PREDSJEDNIKA REPUBLIKE HRVATSKE ZA VANJSKU POLITIKU

ANA ŠIMUNDŽA razrješuje se dužnosti pomoćnice savjetnika predsjednika Republike Hrvatske za vanjsku politiku.

Ova Odluka stupa na danom donošenja.

Klasa: 080-02/11-01/02

Urbroj: 71-05-03/1-11-1

Zagreb, 13. rujna 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 107/2011-2132
## Odluka o imenovanju pomoćnice savjetnika predsjednika Republike Hrvatske za vanjsku politiku

### NN 107/2011 (19.9.2011.), Odluka o imenovanju pomoćnice savjetnika predsjednika Republike Hrvatske za vanjsku politiku

PREDSJEDNIK REPUBLIKE HRVATSKE

2133

Na temelju odredbe članka 107. Ustava Republike Hrvatske (»Narodne novine«, broj 85/10 – pročišćeni tekst), članka 4. stavka 1. Odluke o Uredu predsjednika Republike Hrvatske (»Narodne novine«, broj 80/00, 06/04, 54/05 i 30/10) te članka 5. stavka 2. Pravilnika o unutarnjem redu Ureda predsjednika Republike Hrvatske, donosim

ODLUKU

O IMENOVANJU POMOĆNICE SAVJETNIKA PREDSJEDNIKA REPUBLIKE HRVATSKE ZA VANJSKU POLITIKU

LEA ŠILJAK imenuje se pomoćnicom savjetnika predsjednika Republike Hrvatske za vanjsku politiku.

Ova Odluka stupa na snagu danom donošenja.

Klasa: 080-02/11-01/03

Urbroj: 71-05-03/1-11-1

Zagreb, 13. rujna 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 107/2011-2133
## Odluka o razrješenju pomoćnice pročelnice Kabineta predsjednika Republike Hrvatske

### NN 107/2011 (19.9.2011.), Odluka o razrješenju pomoćnice pročelnice Kabineta predsjednika Republike Hrvatske

PREDSJEDNIK REPUBLIKE HRVATSKE

2134

Na temelju odredbe članka 107. Ustava Republike Hrvatske (»Narodne novine«, broj 85/10 – pročišćeni tekst), članka 7. stavka 1. Odluke o Uredu predsjednika Republike Hrvatske (»Narodne novine«, broj 80/00, 06/04, 54/05 i 30/10) te članka 5. stavka 2. Pravilnika o unutarnjem redu Ureda predsjednika Republike Hrvatske, donosim

ODLUKU

O RAZRJEŠENJU POMOĆNICE PROČELNICE KABINETA PREDSJEDNIKA REPUBLIKE HRVATSKE

LEA ŠILJAK razrješuje se dužnosti pomoćnice pročelnice Kabineta predsjednika Republike Hrvatske.

Ova Odluka stupa na snagu danom donošenja.

Klasa: 080-02/11-01/04

Urbroj: 71-05-03/1-11-1

Zagreb, 13. rujna 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 107/2011-2134
## Odluka o imenovanju pomoćnice pročelnice Kabineta predsjednika Republike Hrvatske

### NN 107/2011 (19.9.2011.), Odluka o imenovanju pomoćnice pročelnice Kabineta predsjednika Republike Hrvatske

PREDSJEDNIK REPUBLIKE HRVATSKE

2135

Na temelju odredbe članka 107. Ustava Republike Hrvatske (»Narodne novine«, broj 85/10 – pročišćeni tekst), članka 7. stavka 1. Odluke o Uredu predsjednika Republike Hrvatske (»Narodne novine«, broj 80/00, 06/04, 54/05 i 30/10) te članka 5. stavka 2. Pravilnika o unutarnjem redu Ureda predsjednika Republike Hrvatske, donosim

ODLUKU

O IMENOVANJU POMOĆNICE PROČELNICE KABINETA PREDSJEDNIKA REPUBLIKE HRVATSKE

ANA ŠIMUNDŽA imenuje se pomoćnicom pročelnice Kabineta predsjednika Republike Hrvatske.

Ova Odluka stupa na snagu danom donošenja.

Klasa: 080-02/11-01/05

Urbroj: 71-05-03/1-11-1

Zagreb, 13. rujna 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 107/2011-2135
## Uredba o izmjenama Uredbe o carinskoj tarifi za 2011. godinu

### NN 107/2011 (19.9.2011.), Uredba o izmjenama Uredbe o carinskoj tarifi za 2011. godinu

VLADA REPUBLIKE HRVATSKE

2136

Na temelju članka 4. Zakona o carinskoj tarifi (»Narodne novine«, br. 61/2000, 117/2000, 119/2000 i 146/2008), Vlada Republike Hrvatske je na sjednici održanoj 15. rujna 2011. godine donijela

UREDBU

O IZMJENAMA UREDBE O CARINSKOJ TARIFI ZA 2011. GODINU

Članak 1.

U Uredbi o Carinskoj tarifi za 2011. godinu (»Narodne novine«, br. 138/2010, 67/2011 i 106/2011), u Carinskoj tarifi, mijenjaju se carinske stope za pojedine proizvode u stupcu za Tursku i osnovna stopa carine za tarifnu oznaku 7007 21 20 na način kako slijedi:

![](dodatni/417071.jpg)

Članak 2.

Prilog 10 – Turska, mijenja se na način kako slijedi:

Prilog 10 – Turska

|  |  |  |  |
| --- | --- | --- | --- |
| Tarifna oznaka | Carinska kvota (tona) | Preferencijalna stopa carine unutar kvote (%) | Stopa carine na uvoz količina izvan kvote |
| 0204 | 100 | 50% od osnovne stope carine | Osnovna stopa carine |
| 020714 | 50 | 0 | Osnovna stopa carine |
| 0702000010  0702000020 | 200 | 0 | Osnovna stopa carine |
| 070310 | 150 | 0 | Osnovna stopa carine |
| 0710 | 200 | 50% od osnovne stope carine | Osnovna stopa carine |
| 08022200 | 1000 | 0 | Osnovna stopa carine |
| 080420 | 200 | 0 | Osnovna stopa carine |
| 0805 (osim  080520) | 2050 | 0 | Osnovna stopa carine |
| 0807110010  0807110020 | 300 | 0 | Osnovna stopa carine |
| 080920 | 150 | 0 | Osnovna stopa carine |
| 08101000 | 50 | 0 | Osnovna stopa carine |
| 08131000 | 200 | 0 | Osnovna stopa carine |
| 1704 | 150 | 0 | Osnovna stopa carine |
| 1806 | 100 | 10 | Osnovna stopa carine |
| 1902 (osim  19022010  19022030) | 100 | 10 | Osnovna stopa carine |
| 1904 | 100 | 0 | Osnovna stopa carine |
| 1905 | 400 | 0 | Osnovna stopa carine |
| 200290 | 150 | 0 | Osnovna stopa carine |
| 2005 | 100 | 0 | Osnovna stopa carine |
| 200819 | 350 | 0 | Osnovna stopa carine |
| 21032000 | 100 | 0 | Osnovna stopa carine |
| 220300 | 1000 | 0 | Osnovna stopa carine |

Članak 3.

Ova Uredba objavit će se u »Narodnim novinama«, a stupa na snagu 1. listopada 2011. godine.

Klasa: 413-01/10-01/03

Urbroj: 5030125-11-5

Zagreb, 15. rujna 2011.

Predsjednica
Jadranka Kosor, dipl. iur., v. r.

Uredba, NN 107/2011-2136
## Naredba o izmjenama i dopunama Naredbe o mjerama zaštite životinja od zaraznih i nametničkih bolesti i njihovom financiranju u 2011. godini

### NN 107/2011 (19.9.2011.), Naredba o izmjenama i dopunama Naredbe o mjerama zaštite životinja od zaraznih i nametničkih bolesti i njihovom financiranju u 2011. godini

MINISTARSTVO POLJOPRIVREDE, RIBARSTVA I RURALNOG RAZVOJA

2139

Na temelju članka 12. stavka 1., 2. i 3. i članka 17. stavka 3. Zakona o veterinarstvu (»Narodne novine«, br. 41/07 i 55/11) ministar poljoprivrede, ribarstva i ruralnog razvoja donosi

NAREDBU

O IZMJENAMA I DOPUNAMA NAREDBE O MJERAMA ZAŠTITE ŽIVOTINJA OD ZARAZNIH I NAMETNIČKIH BOLESTI I NJIHOVOM FINANCIRANJU U 2011. GODINI

U Naredbi o mjerama zaštite životinja od zaraznih i nametničkih bolesti i njihovom financiranju u 2011. godini (»Narodne novine«, broj 1/11, 72/11) provode se sljedeće izmjene i dopune:

I.

1. U Dijelu III. točki 6. podtočki 6.1. (Bruceloza goveda), stavak 2. mijenja se i glasi:

»2) Pretraživanje iz stavka 1. ove podtočke ne odnosi se na grla za tov, uz uvjet da ista neće biti korištena za rasplod nego će nakon tova biti poslana na klanje, izravno ili preko sabirnog centra, što potvrđuje nadležni državni veterinarski inspektor ili službeni veterinar.«

2. U Dijelu III. točki 6. podtočki 6.1. (Bruceloza goveda), stavak 3. mijenja se i glasi:

»3) Svako govedo starije od 12 mjeseci može se uvesti u stado samo ako je pretraženo imunoenzimskim testom (ELISA) s negativnim rezultatom, unutar 30 dana prije dana uvođenja u stado. Ova odredba ne odnosi se na grla za tov, uz uvjet da ista neće biti korištena za rasplod nego će nakon tova biti poslana na klanje, izravno ili preko sabirnog centra, što potvrđuje nadležni državni veterinarski inspektor ili službeni veterinar.«

3. U Dijelu III. točki 6. podtočki 6.1. (Bruceloza goveda), stavak 4. se briše.

II.

1. U dijelu III. točki 31. podtočki 31.1. (Tuberkuloza goveda), dodaje se stavak 18. koji glasi:

»18) Iznimno od stavka 6. ove podtočke, ukoliko se promet predmetnog goveda odvija u potpunosti unutar teritorija Republike Hrvatske, govedo može biti uvedeno u stado ukoliko je propisani intradermalni tuberkulinski test proveden unutar 42 dana prije uvođenja u stado.«

2. U Dijelu III. točki 31. podtočki 31.1. (Tuberkuloza goveda), dodaje se stavak 19. koji glasi:

»19) Na području Sisačko-moslavačke županije sva goveda starija od 6 tjedana koja se drže na ispaši izvan gospodarstva podrijetla moraju biti tuberkulinizirana prije izgona na ispašu i unutar 30 dana po povratku s ispaše na gospodarstvo podrijetla. Troškovi provođenja mjere iz ovog stavka podmiruju se iz državnog proračuna.«

III.

Ova Naredba stupa na snagu danom objave u »Narodnim novinama«.

Klasa: 011-02/11-01/142

Urbroj: 525-06-2-0259/11-1

Zagreb, 6. rujna 2011.

Potpredsjednik Vlade
Republike Hrvatske i ministar
poljoprivrede, ribarstva i ruralnog razvoja
Petar Čobanković, v. r.

Naredba, NN 107/2011-2139
## Indeks potrošačkih cijena u kolovozu 2011.

### NN 107/2011 (19.9.2011.), Indeks potrošačkih cijena u kolovozu 2011.

DRŽAVNI ZAVOD ZA STATISTIKU

2140

Državni zavod za statistiku objavljuje

INDEKS

POTROŠAČKIH CIJENA U KOLOVOZU 2011.

Indeks potrošačkih cijena u kolovozu 2011. u odnosu na srpanj 2011. iznosi 99,9.

Klasa: 957-04/11-01/14

Urbroj: 555-09-07-11-2

Zagreb, 15. rujna 2011.

Ravnatelj
dr. sc. Ivan Kovač, v. r.

Ostalo, NN 107/2011-2140
## Odluka o isplati obveznica za restrukturiranje gospodarstva iz 1991. godine

### NN 108/2011 (21.9.2011.), Odluka o isplati obveznica za restrukturiranje gospodarstva iz 1991. godine

VLADA REPUBLIKE HRVATSKE

2142

Na temelju članka 27. Zakona o izvršavanju Državnog proračuna Republike Hrvatske za 2011. godinu (»Narodne novine«, broj 140/2010) i članka 30. stavka 2. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004, 77/2009 i 145/2010), Vlada Republike Hrvatske je na sjednici održanoj 21. rujna 2011. godine donijela

ODLUKU

O ISPLATI OBVEZNICA ZA RESTRUKTURIRANJE GOSPODARSTVA IZ 1991. GODINE

I.

Zadužuje se Ministarstvo financija da izvrši isplatu glavnice i pripadajućih kamata u ukupnom iznosu od 2.432.390.584,17 kuna imateljima obveznica za restrukturiranje gospodarstva navedenim u Prilogu 1. koji je sastavni dio ove Odluke. Obveznice su izdane 1991. godine na temelju Zakona o izdavanju obveznica za restrukturiranje gospodarstva u Republici Hrvatskoj (»Narodne novine«, broj 27/91).

II.

Isplatu iz točke I. ove Odluke, Ministarstvo financija izvršit će iz raspoloživih sredstava Državnog proračuna Republike Hrvatske za 2011. godinu, u iznosu od 482.390.584,17 kuna, te iz sredstava povoljnijeg dugoročnog deviznog kredita u iznosu 260.000.000,00 eura.

III.

Na kredit iz točke II. ove Odluke obračunava se nepromjenjiva kamatna stopa u visini 5,50%.

Otplata glavnice izvršit će se u pet jednakih godišnjih rata od kojih posljednja dospijeva 2016. godine.

Kredit će odobriti Erste & Steiermärkische Bank d.d. i Hypo Alpe-Adria-Bank d.d., svaka u iznosu od 130.000.000,00 eura. Jednokratna naknada za odobravanje kredita iznosi 0,9% od iznosa kredita.

IV.

Ovlašćuje se ministrica financija za zaključenje i potpisivanje ugovora sukladno točkama II. i III. ove Odluke.

V.

Ova Odluka stupa na snagu danom donošenja, a objavit će se u »Narodnim novinama«.

Klasa: 451-01/11-01/05

Urbroj: 5030120-11-1

Zagreb, 21. rujna 2011.

Predsjednica
Jadranka Kosor, dipl. iur., v. r.

PRILOG 1.

|  |  |  |  |
| --- | --- | --- | --- |
| IMATELJI OBVEZNICA ZA RESTRUKTURIRANJE GOSPODARSTVA | | | |
| Banka | Stanje glavnice | Iznos kamate | Ukupno HRK |
| Zagrebačka banka Zagreb | 1.611.550.617,82 | 39.797.403,66 | 1.651.348.021,48 |
| OTP Banka Zadar | 512.894.920,18 | 12.665.991,34 | 525.560.911,52 |
| Jadranska banka Šibenik | 14.261.468,86 | 352.188,40 | 14.613.657,26 |
| Karlovačka banka Karlovac | 144.846.594,02 | 3.577.001,12 | 148.423.595,14 |
| Erste &Steier. Bank Rijeka | 2.106.705,26 | 52.025,30 | 2.158.730,56 |
| IKB Umag Umag | 24.823.668,53 | 613.022,98 | 25.436.691,51 |
| Međimurska banka Čakovec | 3.291.923,09 | 81.294,37 | 3.373.217,46 |
| Podravska banka Koprivnica | 29.729.374,10 | 734.169,87 | 30.463.543,97 |
| Privredna banka Zagreb | 30.264.822,45 | 747.392,82 | 31.012.215,27 |
| Sveukupno | 2.373.770.094,31 | 58.620.489,86 | 2.432.390.584,17 |

Odluka, NN 108/2011-2142
## Odluka o izdavanju numizmatičkog kompleta prigodnoga optjecajnoga kovanog novca od 25 kuna s oznakom godine kovanja "2011"

### NN 108/2011 (21.9.2011.), Odluka o izdavanju numizmatičkog kompleta prigodnoga optjecajnoga kovanog novca od 25 kuna s oznakom godine kovanja "2011"

HRVATSKA NARODNA BANKA

2143

Na temelju Odluke o donošenju Plana izdavanja prigodnoga kovanog novca i numizmatičkih kompleta u 2011. godini, koju je Savjet Hrvatske narodne banke pod Z. br. 1724/2010. donio na sjednici održanoj 21. listopada 2010., te članka 22. i članka 43. stavka 3. Zakona o Hrvatskoj narodnoj banci (»Narodne novine«, br. 75/2008.) guverner Hrvatske narodne banke donio je

ODLUKU

O IZDAVANJU NUMIZMATIČKOGA KOMPLETA PRIGODNOGA OPTJECAJNOGA KOVANOG NOVCA OD 25 KUNA S OZNAKOM GODINE KOVANJA »2011.«

1. Hrvatska narodna banka izdaje numizmatičke komplete prigodnoga optjecajnoga kovanog novca od 25 kuna, s oznakom godine kovanja »2011.«.

2. Hrvatska narodna banka izdaje numizmatičke komplete iz točke 1. ove Odluke u količini od 1000 komada.

3. Prigodni optjecajni kovani novac od 25 kuna uložen u numizmatičke komplete izrađen je u tehnici kovanja kojom se postiže kakvoća visokoga kovničkog sjaja i zataljen u plastične omote pravokutnog oblika, dimenzija 166 x 111 mm.

4. U numizmatički komplet iz točke 3. ove Odluke uložena su tri različita primjerka prigodnoga optjecajnoga kovanog novca od 25 kuna, čija su osnovna obilježja identična opisima iskazanima u sljedećim Odlukama:

1) Odluci o osnovnim obilježjima prigodnoga optjecajnoga kovanog novca od 25 kuna »10. obljetnica međunarodnog priznanja Republike Hrvatske 15. 1. 1992. – 15. 1. 2002.« (»Narodne novine«, br. 119/2001.),

2) Odluci o osnovnim obilježjima prigodnoga optjecajnoga kovanog novca od 25 kuna »Republika Hrvatska kandidat za članstvo u Europskoj uniji 18. VI. 2004.« (»Narodne novine«, br. 88/2005.) i

3) Odluci o osnovnim obilježjima prigodnoga optjecajnoga kovanog novca od 25 kuna »Godišnja skupština Europske banke za obnovu i razvoj, Zagreb 2010.« (»Narodne novine«, br. 48/2010.).

5. Numizmatički kompleti prigodnoga optjecajnoga kovanog novca od 25 kuna s oznakom godine kovanja »2011.« prodavat će se po cijeni od 100,00 kuna za komplet, uvećanoj za PDV.

6. Hrvatska narodna banka prodavat će numizmatičke komplete na vlastitom prodajnom mjestu i posredovanjem trgovačkih društava.

7. Ova Odluka stupa na snagu danom objave u »Narodnim novinama«.

O. br. 239-020/09-11/ŽR

Zagreb, 9. rujna 2011.

Guverner
Hrvatske narodne banke
dr. sc. Željko Rohatinski, v. r.

Odluka, NN 108/2011-2143
## Dodatak III o izmjenama i dopunama Kolektivnog ugovora za putničke agencije

### NN 108/2011 (21.9.2011.), Dodatak III o izmjenama i dopunama Kolektivnog ugovora za putničke agencije

KOLEKTIVNI UGOVORI

2144

Na temelju odredbi članka 99. stavak 2. Kolektivnog ugovora za putničke agencije (»Narodne novine« 94/02) i Zakona o radu (»Narodne novine« 149/09 i »Narodne novine« 61/11), Sindikat turizma i usluga Hrvatske, Trg kralja Petra Krešimira IV br. 2. Zagreb, zastupan po predsjedniku Eduardu Andriću i Udruga hrvatskih putničkih agencija, I. Kršnjavoga 1/II Zagreb, zastupana po predsjedniku Borisu Žgombi, sklopili su 4. srpnja 2011. godine Zagrebu

DODATAK III

O IZMJENAMA I DOPUNAMA KOLEKTIVNOG UGOVORA ZA PUTNIČKE AGENCIJE OD
12. LIPNJA 2002. g.

Članak 1.

U članku 29. st. 1. riječi: »jedne kalendarske godine« zamjenjuju se riječima: »dvanaest neprekidnih mjeseci.«

U istom članku u st. 2. brojka »56« zamjenjuje se brojkom »60«.

Članak 2.

Iza članka 29. dodaje se novi članak 29a. koji glasi:

»Noćni rad je rad koji neovisno o vremenu njegova trajanja radnik obavlja u vremenu između 22 sata uvečer i 6 sati ujutro idućeg dana.

Noćni radnik je radnik koji prema rasporedu radnog vremena redovito tijekom jednog radnog dana radi najmanje tri sata u vremenu noćnog rada, odnosno koji tijekom kalendarske godine radi u vremenu noćnog rada najmanje 1/3 svog radnog vremena.

Pri utvrđivanju rasporeda radnog vremena poslodavac je dužan voditi računa da rad noćnog radnika ne može trajati duže od osam sati dnevno, osim za radnika koji radi na radnom mjestu na kojem to priroda radnog mjesta zahtjeva (kao na primjer: vozačice/vozača, voditeljice/voditelja brodice, turističke vodičkinje/vodiča i pratiteljice/pratitelja, animatorice/animatora i slično), u kojem slučaju rad radnika može trajati duže od osam sati, ali ne duže od dvanaest sati dnevno.

Radniku koji rasporedom radnog vremena bude određen da rad obavlja kao noćni radnik prije započinjanja tog rada, kao i redovito tijekom trajanja rada kao noćnog radnika poslodavac je dužan omogućiti zdravstveni pregled sukladno posebnom propisu.

Članak 3.

U članku 34. stavak 2. mijenja se i glasi:

»Iznimno od odredbe prethodnog stavka, dnevni odmor za punoljetne radnike koji rade na sezonskim poslovima ne može se odrediti u neprekidnom trajanju kraćem od deset sati dnevno, niti tjedni odmor u neprekidnom trajanju kraćem od dvadeset sati, pri čemu se tom radniku korištenje dnevnog zamjenskog odmora mora osigurati prije početka sljedećeg razdoblja rada, a korištenje tjednog zamjenskog odmora u svakom razdoblju od dva tjedna.«

Članak 4.

Smatra se da je ovaj Dodatak III sklopljen kada ga potpišu ovlašteni predstavnici ugovornih strana, a primjenjuje se od 11. lipnja 2011. godine.

Članak 5.

Ovaj Dodatak III objavit će se na način kako je to utvrđeno Pravilnikom o vođenju evidencije i objavi Kolektivnih ugovora.

|  |  |
| --- | --- |
| UDRUGA HRVATSKIH SINDIKAT TURIZMA I PUTNIČKIH AGENCIJA Predsjednik Boris Žgomba, v. r. | SINDIKAT TURIZMA I USLUGA HRVATSKE Predsjednik Eduard Andrić, v. r. |

Izmjene i dopune, NN 108/2011-2144
## Odluka o izmjeni Odluke o osnivanju i imenovanju članova Savjeta predsjednika Republike Hrvatske za ratne veterane

### NN 109/2011 (23.9.2011.), Odluka o izmjeni Odluke o osnivanju i imenovanju članova Savjeta predsjednika Republike Hrvatske za ratne veterane

PREDSJEDNIK REPUBLIKE HRVATSKE

2145

Na temelju odredbe članka 107. Ustava Republike Hrvatske (»Narodne novine«, broj 85/10 – pročišćeni tekst), i članka 4. stavka 7. Odluke o Uredu predsjednika Republike Hrvatske (»Narodne novine«, broj 80/00, 06/04, 54/05 i 30/10), donosim

ODLUKU

O IZMJENI ODLUKE O OSNIVANJU I IMENOVANJU ČLANOVA SAVJETA PREDSJEDNIKA REPUBLIKE HRVATSKE ZA RATNE VETERANE

I.

U Odluci o osnivanju i imenovanju članova Savjeta predsjednika Republike Hrvatske za ratne veterane (»Narodne novine«, broj 44/10) točka II. mijenja se i glasi:

»II.

Za predsjednika Savjeta imenuje se Petar Stipetić.«

II.

U točki III. alineja 1. briše se.

Dosadašnje alineje 2. do 8. postaju alineje 1. do 7.

III.

Ova Odluka stupa na snagu danom donošenja.

Klasa: 020-03/11-03/02
Urbroj: 71-05-03/1-11-1
Zagreb, 22. kolovoza 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 109/2011-2145
## Odluka o oduzimanju prava priređivanja igara na sreću u casinima

### NN 109/2011 (23.9.2011.), Odluka o oduzimanju prava priređivanja igara na sreću u casinima

VLADA REPUBLIKE HRVATSKE

2153

Na temelju članka 32. stavka 1. točke 8. Zakona o igrama na sreću (»Narodne novine«, broj 87/2009), Vlada Republike Hrvatske je na sjednici održanoj 19. svibnja 2011. godine donijela

ODLUKU

O ODUZIMANJU PRAVA PRIREĐIVANJA IGARA NA SREĆU U CASINIMA

I.

Trgovačkom društvu CUBUS LUX d.o.o., Pula, Verudela 17, oduzima se pravo priređivanja igara na sreću u casinima.

II.

Donošenjem ove Odluke, raskida se Ugovor o koncesiji za priređivanje igara na sreću u casinu, upisan u Registar koncesija pod identifikacijskim brojem 13088 i Dodatak Ugovora o koncesiji za priređivanje igara na sreću u casinu, pod istim brojem.

III.

Donošenjem ove Odluke, prestaju važiti sva prava trgovačkog društva CUBUS LUX d.o.o., Pula, stečena Odlukom o davanju koncesija za trajno priređivanje igara na sreću u igračnicama (»Narodne novine«, broj 1/2000) i Odlukom o produljenju koncesije priređivačima igara na sreću u casinima (»Narodne novine«, broj 152/2009).

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 461-03/11-01/01

Urbroj: 5030120-11-1

Zagreb, 19. svibnja 2011.

Predsjednica
Jadranka Kosor, dipl. iur., v. r.

Odluka, NN 109/2011-2153
## Odluka o izmjeni Odluke o obveznoj pričuvi

### NN 109/2011 (23.9.2011.), Odluka o izmjeni Odluke o obveznoj pričuvi

HRVATSKA NARODNA BANKA

2156

Na temelju članka 14. i članka 42. stavka 3. točke 7. Zakona o Hrvatskoj narodnoj banci (»Narodne novine«, br. 75/2008.) Savjet Hrvatske narodne banke na sjednici održanoj 20. rujna 2011. donio je

ODLUKU

O IZMJENI ODLUKE O OBVEZNOJ PRIČUVI

I.

U Odluci o obveznoj pričuvi (»Narodne novine«, br. 133/2010. i 30/2011.) u točki VI. »13%« zamjenjuje se sa »14%«.

II.

Ova Odluka objavljuje se u »Narodnim novinama«, a stupa na snagu 12. listopada 2011., kada banke sastavljaju obračun obvezne pričuve za obračunsko razdoblje od 1. do 30. rujna 2011.

O. br. 763/2011.
Zagreb, 20. rujna 2011.

Predsjednik Savjeta
Hrvatske narodne banke
guverner
Hrvatske narodne banke
dr. sc. Željko Rohatinski, v. r.

Odluka, NN 109/2011-2156
## Uredba o izmjenama Uredbe o preoblikovanju Energetskog instituta "Hrvoje Požar"

### NN 110/2011 (26.9.2011.), Uredba o izmjenama Uredbe o preoblikovanju Energetskog instituta "Hrvoje Požar"

VLADA REPUBLIKE HRVATSKE

2158

Na temelju članka 12. stavka 2. Zakona o ustanovama (»Narodne novine«, br. 76/93, 29/97, 47/99 i 35/2008), Vlada Republike Hrvatske je na sjednici održanoj 21. rujna 2011. godine donijela

UREDBU

O IZMJENAMA UREDBE O PREOBLIKOVANJU ENERGETSKOG INSTITUTA »HRVOJE POŽAR« U USTANOVU

Članak 1.

U Uredbi o preoblikovanju Energetskog instituta »Hrvoje Požar« u ustanovu (»Narodne novine«, broj 52/2003) u nazivu Uredbe, te u člancima 1. do 14. ispred i iza riječi: »Hrvoje Požar« brišu se navodnici.

Članak 2.

U članku 7. stavak 2. mijenja se i glasi:

»Statut ustanove Energetskog instituta Hrvoje Požar donosi Upravno vijeće, uz suglasnost ministra nadležnog za znanost, uz prethodno pribavljeno mišljenje ministra nadležnog za energetiku.«.

Članak 3.

Upravno vijeće će uskladiti Statut ustanove Energetski institut Hrvoje Požar s odredbama ove Uredbe u roku od 15 dana od dana njezina stupanja na snagu.

Članak 4.

Ova Uredba stupa na snagu osmoga dana od dana objave u »Narodnim novinama«.

Klasa: 310-02/11-02/15

Urbroj: 5030116-11-1

Zagreb, 21. rujna 2011.

Predsjednica
Jadranka Kosor, dipl. iur., v. r.

Uredba, NN 110/2011-2158
## Izmjene Mreže javne zdravstvene službe

### NN 110/2011 (26.9.2011.), Izmjene Mreže javne zdravstvene službe

HRVATSKI ZAVOD ZA ZDRAVSTVENO OSIGURANJE

2161

Na temelju članka 37. stavka 2. Zakona o zdravstvenoj zaštiti (»Narodne novine«, br. 150/2008, 71/2010, 139/2010, 22/2011 i 84/2011), uz prethodno pribavljeno mišljenje Hrvatskog zavoda za zdravstveno osiguranje, Hrvatskog zavoda za javno zdravstvo i Hrvatske liječničke komore, ministar zdravstva i socijalne skrbi donosi

IZMJENU

MREŽE JAVNE ZDRAVSTVENE SLUŽBE

I.

U Mreži javne zdravstvene službe (»Narodne novine« br. 98/2009, 14/2010 – ispr., 81/2010, 64/2011 i 103/2011) u točki VIII. u tablici III.17. MREŽA BOLNIČKE DJELATNOSTI U ŠIBENSKO-
-KNINSKOJ ŽUPANIJI točka III.17.2. mijenja se i glasi:

III.17.2

|  |  |  |
| --- | --- | --- |
| Opća bolnica »Hrvatski ponos« Knin | | |
| DJELATNOST | Broj postelja za liječenje bolesnika oboljelih od akutnih bolesti | Broj postelja za dugotrajno liječenje i palijativnu skrb |
| Interna medicina | 20 |  |
| Pedijatrija | 10 |  |
| Ginekologija i opstetricija | 12 |  |
| Opća kirurgija | 18 |  |
| Dugotrajno liječenje |  | 80 |
| Palijativna skrb |  | 36 |
| Ukupno | 60 | 116 |

II.

Ova Izmjena Mreže javne zdravstvene službe stupa na snagu osmoga dana od dana objave u »Narodnim novinama«.

Klasa: 023-3/11-01/169

Urbroj: 534-07-11-1

Zagreb, 22. rujna 2011.

Potpredsjednik Vlade i
ministar zdravstva i socijalne skrbi
mr. Darko Milinović, dr. med., v. r.

Izmjene i dopune, NN 110/2011-2161
## Pravilnik o izmjenama i dopunama Pravilnika o utvrđivanju zdravstvene sposobnosti zrakoplovnog osoblja i uvjetima kojima mora udovoljavati poduzetnik koji obavlja liječničke preglede zrakoplovnog osoblja

### NN 110/2011 (26.9.2011.), Pravilnik o izmjenama i dopunama Pravilnika o utvrđivanju zdravstvene sposobnosti zrakoplovnog osoblja i uvjetima kojima mora udovoljavati poduzetnik koji obavlja liječničke preglede zrakoplovnog osoblja

MINISTARSTVO MORA, PROMETA I INFRASTRUKTURE

2162

Na temelju članka 142. točka 1. Zakona o zračnom prometu (»Narodne novine«, broj 69/09 i 84/11) ministar mora, prometa i infrastrukture, donosi

PRAVILNIK

O IZMJENAMA I DOPUNAMA PRAVILNIKA O UTVRĐIVANJU ZDRAVSTVENE SPOSOBNOSTI ZRAKOPLOVNOG OSOBLJA I UVJETIMA KOJIMA MORA UDOVOLJAVATI PODUZETNIK KOJI OBAVLJA LIJEČNIČKE PREGLEDE ZRAKOPLOVNOG OSOBLJA

Članak 1.

U Pravilniku o utvrđivanju zdravstvene sposobnosti zrakoplovnog osoblja i uvjetima kojima mora udovoljavati poduzetnik koji obavlja liječničke preglede zrakoplovnog osoblja (»Narodne novine«, broj 31/10) u članku 3. stavku 1. brišu se točke b), d) i f).

Točka c) postaje točka b).

U točki e) koja postaje točka c) riječi »piloti sportskog zrakoplova:« brišu se, a iza riječi »jedrilica« briše se točka-zarez i stavlja točka.

Članak 2.

U članku 8. točki c) iza riječi »padobranci« briše se zarez i dodaje se »i«, a iza riječi »posada« brišu se riječi: »osoblje pripreme i otpreme leta, mehaničari, inženjeri i tehničari koji obavljaju poslove održavanja i preinaka zrakoplova i zrakoplovnih komponenti i rukovatelji zrakoplovne stanice na zemlji«.

Članak 3.

U članku 10. stavku 1. iza prve rečenice dodaje se rečenica koja glasi: »Za inicijalni liječnički pregled kandidat i dalje prema procjeni AME/AMC ili na zahtjev nadležnog tijela imatelj mora dostaviti potvrdu izabranog obiteljskog liječnika o osobnom zdravstvenom statusu.«

Članak 4.

U članku 11. stavku 3. brišu se točke c) i e).

Točka d) postaje točka c).

Članak 5.

Članak 16. briše se.

Članak 6.

Dosadašnji obrazac tiskan u Dodatku 8. zamjenjuje se novim obrascem koji je tiskan uz ovaj Pravilnik i čini njegov sastavni dio.

Članak 7.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-01/10-05/8

Urbroj: 530-09-11-5

Zagreb, 20. rujna 2011.

Ministar
mora, prometa i infrastrukture
Božidar Kalmeta, v. r.

DODATAK 8.

SVJEDODŽBA O ZDRAVSTVENOJ SPOSOBNOSTI KATEGORIJE 2 – NACIONALNA

![](dodatni/417100.jpg)

Pravilnik, NN 110/2011-2162
## Pravilnik o izmjenama i dopunama Pravilnika o postupku uzbunjivanja stanovništva

### NN 110/2011 (26.9.2011.), Pravilnik o izmjenama i dopunama Pravilnika o postupku uzbunjivanja stanovništva

DRŽAVNA UPRAVA ZA ZAŠTITU I SPAŠAVANJE

2165

Na temelju članka 35. stavka 2. Zakona o zaštiti i spašavanju (»Narodne novine«, broj 174/04, 79/07, 38/09 i 127/10), ravnatelj donosi

PRAVILNIK

O IZMJENAMA I DOPUNAMA PRAVILNIKA O POSTUPKU UZBUNJIVANJA STANOVNIŠTVA

Članak 1.

U Pravilniku o postupku uzbunjivanja stanovništva (»Narodne novine«, broj 47/06) u članku 3. iza podstavka 3. dodaje se novi podstavak 4. koji glasi:

»– vlasnici i korisnici razglasnih sustava, elektroničkih medija i davatelji telekomunikacijskih usluga,«.

Dosadašnji podstavak 4. postaje podstavak 5.

Članak 2.

Članak 14. mijenja se i glasi:

»Nadležni Centri 112 i pravne osobe iz članka 3. ovog Pravilnika dužni su redovno provoditi ispitivanje sustava za uzbunjivanje.

Redovno ispitivanje ispravnosti sustava za uzbunjivanje provodi se svake prve subote u mjesecu u 12 sati korištenjem znaka »prestanak opasnosti«, osim ako je na taj dan blagdan u Republici Hrvatskoj.

Pravne osobe iz članka 3. ovog Pravilnika dužne su izvijestiti nadležni županijski centar 112 o rezultatima ispitivanja.

Osim za redovno ispitivanje ispravnosti sustava za uzbunjivanje, sirene se mogu uključivati i koristiti i u slučajevima izvanrednog ispitivanja za potrebe razvoja i rekonstrukcije sustava za uzbunjivanje, održavanja vježbi i obilježavanja događaja značajnih za Republiku Hrvatsku, uz prethodno pribavljenu pisanu suglasnost Službe za sustav 112 i najavu koju medijima upućuje Kabinet ravnatelja ili nadležni Centar 112.«

Članak 3.

Ovaj Pravilnik stupa na snagu osmog dana od dana objave u »Narodnim novinama«.

Klasa: 012-02/11-02/02

Urbroj: 543-01-10-01-11-2

Zagreb, 8. rujna 2011.

Ravnatelj
Damir Trut, mr. sig., v. r.

Pravilnik, NN 110/2011-2165
## Rješenje kojim se Tomislavu Žagaru, osnivaču obrta Kalimero - obrt za zastupanje u osiguranju, Sveti Ivan Zelina, Biškupec Zelinski, daje dozvola za obavljanje poslova zastupanja u osiguranju

### NN 110/2011 (26.9.2011.), Rješenje kojim se Tomislavu Žagaru, osnivaču obrta Kalimero - obrt za zastupanje u osiguranju, Sveti Ivan Zelina, Biškupec Zelinski, daje dozvola za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

2168

Na temelju odredbi članka 15. točka 4. alineja 3. Zakona o Hrvatskoj agenciji za nadzor financijskih usluga (»Narodne novine« broj 140/05), i članka 12. stavak 1. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, odlučujući o zahtjevu za izdavanje dozvole za obavljanje poslova zastupanja u osiguranju Tomislava Žagara iz Svetog Ivana Zeline, Biškupec Zelinski, Zelingradska 23, osnivača obrta Kalimero – obrt za zastupanje u osiguranju, Sveti Ivan Zelina, Biškupec Zelinski, Zelingradska 23, na sjednici održanoj 15. rujna 2011. donijela je

RJEŠENJE

I. Tomislavu Žagaru iz Svetog Ivana Zeline, Biškupec Zelinski, Zelingradska 23, osnivaču obrta Kalimero – obrt za zastupanje u osiguranju, Sveti Ivan Zelina, Biškupec Zelinski, Zelingradska 23, daje se dozvola za obavljanje poslova zastupanja u osiguranju.

II. Tomislav Žagar iz Svetog Ivana Zeline, Biškupec Zelinski, Zelingradska 23, osnivač obrta Kalimero – obrt za zastupanje u osiguranju, Sveti Ivan Zelina, Biškupec Zelinski, Zelingradska 23, dužan je u roku od tri dana od primitka rješenja o upisu u obrtni registar dostaviti Hrvatskoj agenciji za nadzor financijskih usluga presliku rješenja o upisu u obrtni registar.

III. Izreka ovog rješenja objavit će se u »Narodnim novinama«.

Klasa: UP/I-453-02/11-37/65

Urbroj: 326-112-11-2

Zagreb, 15. rujna 2011.

Član Uprave
Ivan Vrljić, v. r.

Rješenje, NN 110/2011-2168
## RjeéÀenje kojim se obustavlja upravni postupak pokrenut povodom zahtjeva Nadzornog odbora druéÀtva Impuls-leasing d.o.o., Zagreb, za izdavanje odobrenja za imenovanje álana Uprave kandidata Marina Juraiáa

### NN 110/2011 (26.9.2011.), RjeéÀenje kojim se obustavlja upravni postupak pokrenut povodom zahtjeva Nadzornog odbora druéÀtva Impuls-leasing d.o.o., Zagreb, za izdavanje odobrenja za imenovanje álana Uprave kandidata Marina Juraiáa

HRVATSKA AGENCIJA ZA NADZOR FINANCIJSKIH USLUGA

2170

Na temelju odredbi álanka 8. stavka 1. i álanka 19. Zakona o Hrvatskoj agenciji za nadzor financijskih usluga (ô£Narodne novineô¨ br: 140/05), te odredbe álanka 46. stavka 2. Zakona o opáem upravnom postupku (ô£Narodne novineô¨ br: 47/09), u svezi s odredbama álanka 21. stavka 1 i 2. Zakona o leasingu (ô£Narodne novineô¨ 135/06) odluáujuái povodom zahtjeva Nadzornog odbora druéÀtva Impuls-leasing d.o.o., Zagreb, Velimira é korpika 24/1, MBS: 080575661, OIB: 65918029671, zastupanog po punomoániku Hrvoju Arku, odvjetniku iz Zagreba, JuriéÀiáeva 7, za izdavanje odobrenja za imenovanje álana uprave za kandidata Marina Juraiáa iz Karlovca, Mala é varáa 15, Uprava Hrvatske agencije za nadzor financijskih usluga na sjednici odréƒanoj 15. rujna 2011., donijela je

RJEé ENJE

I. Obustavlja se upravni postupak pokrenut povodom zahtjeva Nadzornog odbora druéÀtva Impuls-leasing d.o.o., Zagreb, Velimira é korpika 24/1, MBS: 080575661, OIB: 65918029671, za izdavanje odobrenja za imenovanje álana Uprave kandidata Marina Juraiáa s prebivaliéÀtem u Karlovcu, Mala é varáa 15, roáenog 24. travnja 1973.

II. Izreka ovog rjeéÀenja objavit áe se u ô£Narodnim novinamaô¨.

Klasa: UP/I-451-01/11-02/10

Urbroj: 326-114-11-7

Zagreb, 15. rujna 2011.

álan Uprave
Ivan Vrljiá, v. r.

RjeéÀenje, NN 110/2011-2170

ViéÀe


Opái uvjeti koriéÀtenjaZaéÀtita privatnosti[Pristup podatcima](/data_access_hr.aspx)[ELI](/about_eli_hr.aspx)

ôˋ2026. g. Narodne novine d.d.

, izrada [Novena d.o.o.](http://novena.hr/)

## ZaéÀtita privatnosti
## Rješenje kojim je društvu Europunta d.o.o. za zastupanje u osiguranju, Zagreb, prestala važiti dozvola za obavljanje poslova zastupanja u osiguranju

### NN 110/2011 (26.9.2011.), Rješenje kojim je društvu Europunta d.o.o. za zastupanje u osiguranju, Zagreb, prestala važiti dozvola za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

2172

Na temelju odredbe članka 15. točka 4. alineja 3. Zakona o Hrvatskoj agenciji za nadzor financijskih usluga (»Narodne novine« broj 140/05), i članka 12. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, po službenoj dužnosti, na sjednici održanoj 15. rujna 2011., donijela je

RJEŠENJE

I. Društvu Europunta d.o.o. za zastupanje u osiguranju, Zagreb, prestala je važiti dozvola za obavljanje poslova zastupanja u osiguranju izdana 14. listopada 2010. rješenjem Hrvatske agencije za nadzor financijskih usluga klasa: UP/I-453-02/10-37/42, urbroj: 326-112-10-3.

II. Izreka ovog rješenja objavit će se u »Narodnim novinama«.

Klasa: UP/I-453-02/11-37/67

Urbroj: 326-112-11-1

Zagreb, 15. rujna 2011.

Član Uprave
Ivan Vrljić, v. r.

Rješenje, NN 110/2011-2172
## Pravilnik o dopuni Pravilnika o gospodarenju otpadnim gumama

### NN 111/2011 (28.9.2011.), Pravilnik o dopuni Pravilnika o gospodarenju otpadnim gumama

MINISTARSTVO ZAŠTITE OKOLIŠA, PROSTORNOG UREĐENJA I GRADITELJSTVA

2174

Na temelju članka 104. stavka 1. točke 3. Zakona o otpadu (»Narodne novine«, broj 178/04, 111/06, 60/08 i 87/09), ministar zaštite okoliša, prostornog uređenja i graditeljstva donosi

PRAVILNIK

O DOPUNI PRAVILNIKA O GOSPODARENJU OTPADNIM GUMAMA

Članak 1.

U Pravilniku o gospodarenju (»Narodne novine«, broj 40/06, 31/09, 156/09) iza članka 14. dodaje se članak 14.a, koji glasi:

»Članak 14.a

Radi osiguranja kontinuiteta gospodarenja otpadnim gumama, a u slučaju da za pojedina područja nije odabran ovlašteni sakupljač ili oporabitelj ili je istekao ugovor za ovlaštenog sakupljača ili oporabitelja, Fond će s ovlaštenim sakupljačem ili oporabiteljem kojem je istekao ugovor sklopiti ugovor za obavljanje djelatnosti skupljanja ili oporabe na određeno vrijeme do završetka postupka odabira ovlaštenog sakupljača ili oporabitelja.«.

Članak 2.

Ovaj Pravilnik stupa na snagu danom objave u »Narodnim novinama«.

Klasa: 351-01/11-04/42

Urbroj: 531-01-11-1

Zagreb, 15. rujna 2011.

Ministar
Branko Bačić, dipl. ing., v. r.

Pravilnik, NN 111/2011-2174
## Pravilnik o izmjeni i dopuni Pravilnika o načinima i uvjetima odlaganja otpada, kategorijama i uvjetima rada za odlagališta otpada

### NN 111/2011 (28.9.2011.), Pravilnik o izmjeni i dopuni Pravilnika o načinima i uvjetima odlaganja otpada, kategorijama i uvjetima rada za odlagališta otpada

MINISTARSTVO ZAŠTITE OKOLIŠA, PROSTORNOG UREĐENJA I GRADITELJSTVA

2175

Na temelju članka 104. stavka 1. točka 5. Zakona o otpadu (»Narodne novine«, broj 178/04, 111/06, 60/08 i 87/09) ministar zaštite okoliša, prostornog uređenja i graditeljstva donosi

PRAVILNIK

O IZMJENI I DOPUNI PRAVILNIKA O NAČINIMA I UVJETIMA ODLAGANJA OTPADA, KATEGORIJAMA I UVJETIMA RADA ZA ODLAGALIŠTA OTPADA

Članak 1.

U Pravilniku o načinima i uvjetima odlaganja otpada, kategorijama i uvjetima rada za odlagališta otpada (»Narodne novine«, broj 117/07) u Dodatku 1, točki 1. podtočki 1.2. alineji 1. iza riječi: »voda,« dodaju se riječi: »osim za centre za gospodarenje otpadom,«.

Članak 2.

Rok iz članka 21. stavka 3. Pravilnika o načinima i uvjetima odlaganja otpada, kategorijama i uvjetima rada za odlagališta otpada (»Narodne novine«, broj 117/07) produljuje se na način da postojeća odlagališta iz stavka 2. toga članka, na temelju odobrenih planova sanacije i/ili zatvaranja i uvjeta utvrđenih tim Pravilnikom, moraju biti sanirana i zatvorena najkasnije godinu dana od dana puštanja u rad centra za gospodarenje otpadom za područje županije na čijem se području nalaze.

Članak 3.

Ovaj Pravilnik stupa na snagu osmog dana od dana objave u »Narodnim novinama«.

Klasa: 351-01/11-04/17

Urbroj: 531-01-11-7

Zagreb, 12. rujna 2011.

Ministar
Branko Bačić, dipl. ing., v. r.

Pravilnik, NN 111/2011-2175
## Pravilnik o dopuni Pravilnika o pristupu stručnom usavršavanju

### NN 112/2011 (30.9.2011.), Pravilnik o dopuni Pravilnika o pristupu stručnom usavršavanju

MINISTARSTVO PRAVOSUĐA

2177

Na temelju članka 96. stavka 4. Zakona o sudovima (»Narodne novine« br. 150/05, 16/07, 113/08, 153/09, 116/10 i 27/11) i članka 122. Zakona o državnom odvjetništvu (»Narodne novine« br. 76/09, 153/09, 116/10, 145/10 i 57/11) ministar pravosuđa donosi

PRAVILNIK

O DOPUNI PRAVILNIKA O PRISTUPU STRUČNOM USAVRŠAVANJU

Članak 1.

U Pravilniku o pristupu stručnom usavršavanju (»Narodne novine«, broj 124/10) u članku 1. dodaje se stavak 3. koji glasi:

»(3) Odredbe ovog Pravilnika na odgovarajući se način primjenjuju i na polaznike Državne škole za pravosudne dužnosnike u Pravosudnoj akademiji i to u onom dijelu Pravilnika koji se odnosi na troškove sudjelovanja u pojedinim vrstama stručnog usavršavanja.«

Članak 2.

U članku 13. dodaje se novi stavak 3. koji glasi:

»(3) Iznimno od odredbe stavka 2. ovog članka, putni troškovi, troškovi smještaja i troškovi dnevnica za polaznike Državne škole za pravosudne dužnosnike u Pravosudnoj akademiji podmiruju se iz sredstava državnog proračuna predviđenih u posebnim aktivnostima Pravosudne akademije.«

Dosadašnji stavci 3., 4., 5., 6., 7. i 8. postaju stavci 4., 5., 6., 7., 8. i 9.

Članak 3.

Ove dopune Pravilnika stupaju na snagu osmog dana od dana objave u »Narodnim novinama«.

Klasa: 011-01/11-01/50

Urbroj: 514-02-02-11-2

Zagreb, 15. rujna 2011.

Ministar
Dražen Bošnjaković, v. r.

Pravilnik, NN 112/2011-2177
## Pravilnik o izmjeni Pravilnika o dozvolama za obavljanje linijskog prijevoza putnika

### NN 112/2011 (30.9.2011.), Pravilnik o izmjeni Pravilnika o dozvolama za obavljanje linijskog prijevoza putnika

MINISTARSTVO MORA, PROMETA I INFRASTRUKTURE

2178

Na temelju članka 24. stavka 7., članka 25. stavka 4. i članka 31. stavka 4. Zakona o prijevozu u cestovnom prometu (»Narodne novine«, broj 178/04., 48/05., 111/06., 63/08., 124/09., 91/10 i 112/10) ministar mora, prometa i infrastrukture donosi

PRAVILNIK

O IZMJENI PRAVILNIKA O DOZVOLAMA ZA OBAVLJANJE LINIJSKOG PRIJEVOZA PUTNIKA

Članak 1.

U Pravilniku o dozvolama za obavljanje linijskog prijevoza putnika (»Narodne novine«, br. 118/05. i 120/10.) u članku 4. u stavku 1. riječi: »itineraru za direktne i ekspresne linije« brišu se.

Članak 2.

Ovaj Pravilnik stupa na snagu danom objave u »Narodnim novinama«.

Klasa: 011-01/11-02/72

Urbroj: 530-07-11-1

Zagreb, 26. rujna 2011.

Ministar
Božidar Kalmeta, v. r.

Pravilnik, NN 112/2011-2178
## Rješenje o osnivanju Povjerenstva za provođenje javnog natječaja za dodjelu ribolovnog prava

### NN 112/2011 (30.9.2011.), Rješenje o osnivanju Povjerenstva za provođenje javnog natječaja za dodjelu ribolovnog prava

MINISTARSTVO POLJOPRIVREDE, RIBARSTVA I RURALNOG RAZVOJA

2179

Na temelju članka 25. stavak 8. Zakona o slatkovodnom ribarstvu (»Narodne novine«, broj 106/01, 07/03, 174/04, 10/05 – ispravak i 49/05 – pročišćeni tekst), ministar poljoprivrede, ribarstva i ruralnog razvoja donosi

RJEŠENJE

O OSNIVANJU POVJERENSTVA ZA PROVOĐENJE JAVNOG NATJEČAJA ZA DODJELU RIBOLOVNOG PRAVA

Članak 1.

U sastav Povjerenstva za provođenje javnog natječaja za dodjelu ribolovnog prava (u daljnjem tekstu: Povjerenstvo) imenuju se:

1. Marijana Fabić Rusak, dr. vet. med., predsjednica Povjerenstva;

2. mr. sc. Zlatko Homen, član Povjerenstva;

3. Zlatko Kamenić, prof., član Povjerenstva;

4. Katica Palčić Jakopović, dipl. iur., član Povjerenstva;

5. mr. sc. Eugen Draganović, član Povjerenstva;

6. Vladimir Sever, član Povjerenstva;

7. Mirjana Šarić, tajnica Povjerenstva.

Članak 2.

Povjerenstvo se osniva zbog postupka provođenja javnog natječaja za dodjelu ribolovnog prava sukladno članku 25. Zakona o slatkovodnom ribarstvu.

Članak 3.

Predsjedniku, članovima Povjerenstva i tajnici Povjerenstva pripada naknada za rad u Povjerenstvu koju posebnom odlukom donosi ministar.

Članak 4.

Danom stupanja na snagu ovog Rješenja prestaje važiti Rješenje o osnivanju Povjerenstva za provođenje javnog natječaja za dodjelu ribolovnog prava (klasa: 324-02/10-01/31, urbroj: 525-08-1-0545/10-1
od 2. prosinca 2010. godine).

Članak 5.

Ovo Rješenje stupa na snagu danom donošenja.

Klasa: 080-01/11-01/85

Urbroj: 525-08-1-0545/11-1

Zagreb, 21. rujna 2011.

Potpredsjednik Vlade
Republike Hrvatske i ministar
poljoprivrede, ribarstva i ruralnog razvoja
Petar Čobanković, v. r.

Rješenje, NN 112/2011-2179
## Rješenje i izmjeni i dopuni Rješenja o određivanju zdravstvenih ustanova i specijalista medicine rada u privatnoj praksi za utvrđivanje opće zdravstvene sposobnosti čuvara i opće i posebne zdravstvene sposobnosti zaštitara

### NN 112/2011 (30.9.2011.), Rješenje i izmjeni i dopuni Rješenja o određivanju zdravstvenih ustanova i specijalista medicine rada u privatnoj praksi za utvrđivanje opće zdravstvene sposobnosti čuvara i opće i posebne zdravstvene sposobnosti zaštitara

MINISTARSTVO ZDRAVSTVA I SOCIJALNE SKRBI

2181

Na temelju članka 61. stavka 2. a u vezi s člankom 23. stavkom 2. Zakona o privatnoj zaštiti (»Narodne novine« br. 68/03), ministar zdravstva i socijalne skrbi donosi

RJEŠENJE

O IZMJENI I DOPUNI RJEŠENJA O ODREĐIVANJU ZDRAVSTVENIH USTANOVA I SPECIJALISTA MEDICINE RADA U PRIVATNOJ PRAKSI ZA UTVRĐIVANJE OPĆE ZDRAVSTVENE SPOSOBNOSTI ČUVARA I OPĆE I POSEBNE ZDRAVSTVENE SPOSOBNOSTI ZAŠTITARA

I.

U Rješenju o izmjeni i dopuni Rješenja određivanju zdravstvenih ustanova i specijalista medicine rada u privatnoj praksi za utvrđivanje opće zdravstvene sposobnosti čuvara i opće i posebne zdravstvene sposobnosti zaštitara (»Narodne novine« br. 159/03, 179/03, 95/04, 179/04, 113/05, 130/05, 05/06, 45/06, 78/06, 98/06, 113/06, 45/07, 77/07, 116/07, 126/07, 133/07, 15/08, 29/08, 45/08, 90/08, 135/08, 15/09, 26/09, 33/09, 43/09, 68/09 i 78/09, 89/09, 116/09, 138/09, 14/10, 31/10, 44/10, 79/10, 120/10, 133/10, 12/11, 34/11, 44/11, 58/11, 68/11 i 87/11)

u točki I. pod rednim brojem 78. dodaju se brojevi i riječi:

»79. Specijalistička ordinacija medicine rada i športa Helena Blažić, dr. med., spec. medicine rada i športa, Pula, Cankarova7«.

Ovo Rješenje stupa na snagu osmog dana od dana objave u »Narodnim novinama«.

Klasa: UP/I-500-01/03-06/1
Urbroj: 534-05-1-1/3-11-76
Zagreb, 15. rujna 2011.

Potpredsjednik Vlade i ministar zdravstva i socijalne skrbi
mr. Darko Milinović, dr. med., v. r.

Rješenje, NN 112/2011-2181
## Rješenje o izmjeni i dopuni Rješenja o određivanju zdravstvenih ustanova za obavljanje zdravstvenih pregleda za držanje i nošenje oružja

### NN 112/2011 (30.9.2011.), Rješenje o izmjeni i dopuni Rješenja o određivanju zdravstvenih ustanova za obavljanje zdravstvenih pregleda za držanje i nošenje oružja

MINISTARSTVO ZDRAVSTVA I SOCIJALNE SKRBI

2182

Na temelju članka 107. stavka 4. i stavka 6. Zakona o oružju (»Narodne novine« broj 63/07), ministar zdravstva i socijalne skrbi donosi

RJEŠENJE

O IZMJENI I DOPUNI RJEŠENJA O ODREĐIVANJU ZDRAVSTVENIH USTANOVA ZA OBAVLJANJE ZDRAVSTVENIH PREGLEDA ZA DRŽANJE I NOŠENJE ORUŽJA

I.

U Rješenju o izmjeni i dopuni Rješenja o određivanju zdravstvenih ustanova za obavljanje zdravstvenih pregleda za držanje i nošenje oružja (»Narodne novine«, broj 5/93, 16/93, 59/93, 13/94, 95/95, 17/96, 50/96, 54/96, 67/96, 110/96, 35/97, 76/97, 87/97, 10/98, 28/98, 40/98, 78/98, 100/98, 148/98, 161/98, 42/99, 79/99, 86/99, 100/99, 115/99, 130/99, 148/99, 11/00, 25/00, 29/00, 38/00, 46/00, 105/00, 117/00, 18/01, 37/01, 53/01, 134/02, 3/03, 14/03, 63/03, 94/03, 107/03, 124/03, 134/03, 150/03, 162/03, 179/03, 198/03, 29/04, 14/05, 84/05, 120/05, 132/05, 138/05, 8/06, 28/06, 52/06, 103/06, 115/06, 122/06, 136/06, 9/07, 19/07, 44/07, 63/07, 71/07, 12/08, 17/08, 29/08, 32/08, 47/08, 69/08, 83/08, 90/08, 137/08, 15/09, 26/09, 33/09, 43/09, 68/09, 91/09, 116/09,138/09, 14/10, 31/10, 44/10, 79/10, 118/10, 133/10, 12/11, 34/11, 42/11, 58/11, 68/11 i 76/11).

Iza rednog broja 235. dodaju se brojevi i riječi:

»236. »Privatna specijalistička ordinacija medicine rada i športa Helena Blažić, dr. med. spec. medicine rada i športa, Pula, Cankarova 7«.

Ovo Rješenje stupa na snagu osmog dana od dana objave u »Narodnim novinama«.

Klasa: UP/I-500-01/07-05/08
Urbroj: 534-05-1-1/3-11-63
Zagreb, 15. rujna 2011.

Potpredsjednik Vlade i ministar zdravstva i socijalne skrbi
mr. Darko Milinović, dr. med., v. r.

Rješenje, NN 112/2011-2182